pythainlp/thai-wiki-dataset-v3 huggingface dataset:
องค์การที่อยู่อาศัยเพื่อมนุษยชาติสากล

องค์การที่อยู่อาศัยเพื่อมนุษยชาติสากล (Habitat For Humanity International; HFHI) เป็นองค์การสากล ไม่แสวงหาผลกำไร ทำงานด้านที่อยู่อาศัยกับผู้ขัดสน มุ่งขจัดปัญหาการไร้ที่อยู่อาศัยทั่วโลก มีสำนักงานใหญ่ตั้งอยู่ที่เมืองอเมริคุส รัฐจอร์เจีย โดยมีสำนักงานบริหารตั้งอยู่ที่เมืองแอตแลนตา และมีสำนักงานตั้งอยู่ทั่วโลกใน 5 ภูมิภาค ทั้งในสหรัฐอเมริกา แคนาดา แอฟริกา เอเชียกลาง (ตั้งอยู่ในเมืองพริทอเรีย แอฟริกาใต้) เอเชียแปซิฟิก (กรุงเทพ ประเทศไทย) ยุโรปและเอเชียกลาง (บราติสลาวา สาธารณรัฐสโลวาเกีย) และละตินอเมริกาและแคริบเบียน (ซันโคเซ คอสตาริกา)
== อ้างอิง ==
องค์การไม่แสวงหาผลกำไร
ซิมโฟนีหมายเลข 41 (โมทซาร์ท)

ซิมโฟนีหมายเลข 41 ในบันไดเสียง ซี เมเจอร์ "จูปิเตอร์" (Symphony No. 41 in C major, KV. 551) เป็นผลงานประพันธ์ซิมโฟนีชิ้นสุดท้ายของว็อล์ฟกัง อมาเดอุส โมทซาร์ท แต่งเสร็จเมื่อวันที่ 10 ตุลาคม ค.ศ. 1788 ผลงานนี้บางครั้งรู้จักในชื่อ จูปิเตอร์ซิมโฟนี เป็นชื่อที่ใช้โดยโยฮัน เพเทอร์ ซาโลม็อน ในการเรียบเรียงเสียงสำหรับเปียโนครั้งแรกๆ 
ซิมโฟนีหมายเลข 41 เป็นซิมโฟนีชิ้นหลังสุดในสามชิ้นที่โมทซาร์ทใช้เวลาในช่วงฤดูร้อนของปี ค.ศ. 1788  เขาประพันธ์ซิมโฟนีหมายเลข 39 เสร็จในวันที่ 26 มิถุนายน, ซิมโฟนีหมายเลข 40 เสร็จในวันที่ 25 กรกฎาคม  ในขณะเดียวกันเขาก็เร่งรีบแต่งเปียโนทริโอในบันไดเสียง อี เมเจอร์ และ ซี เมเจอร์ , เปียโนโซนาตาหมายเลข 16 และไวโอลินโซนาตา ทั้งนี้เพื่อใช้สำหรับแสดงคอนเสิร์ต "Concerts in the Casino" อย่างไรก็ตาม สันนิษฐานว่าการแสดงครั้งนี้อาจถูกยกเลิก และไม่มีหลักฐานยืนยันว่าได้เคยมีการจัดแสดงซิมโฟนีชิ้นนี้ในขณะที่โมทซาร์ทยังมีชีวิตอยู่หรือไม่ 
ซิมโฟนีหมายเลข 41 ประกอบด้วย 4 มูฟเมนต์
Allegro vivace, 4/4
Andante cantabile, 3/4 in F major
Menuetto: Allegretto - Trio, 3/4
Molto Allegro, 2/2
==อ้างอิง==
==แหล่งข้อมูลอื่น==
ผลงานของ ว็อล์ฟกัง อมาเดอุส โมทซาร์ท
ซิมโฟนี
ค่ายขุนกระทิง

ค่ายขุนกระทิง เป็นค่ายตั้งรับของเมืองชุมพร ในสมัยกรุงศรีอยุธยา ในปี พ.ศ. 2305 พระยาชุมพร (พวย) อดีตเจ้าเมืองชุมพรได้ตั้งค่ายขุนกระทิง เป็นแนวการตั้งรับกองทัพพม่า อยู่บริเวณเชิงเขาถ้ำขุนกระทิง เพื่อความปลอดภัยของชาวเมืองชุมพร เป็นค่ายลับในป่า ในอดีตเรียกว่า "บ้านนามะพร้าว"
ตั้งแต่ปี พ.ศ. 2305 เป็นต้นมา เมืองชุมพรต้องส่งกำลังกองทัพบก กองทัพเรือ ของเมืองชุมพร เข้ารักษาพระนครศรีอยูธยา โดยการเดินทางไปและกลับทุกปี ทำให้กำลังทหารเมืองชุมพรล้า จนถึงเดือนกุมภาพันธ์-มีนาคม พ.ศ. 2308 กองทัพพม่ายกทัพมาตีเมืองชุมพร ทางด่านทัพต้นไทร (บ้านต้นไทร) หรือ บ้านปากด่าน  กองทัพพม่าตั้งค่ายที่นากองเสบียง บริเวณทุ่งนาหนองตาพร้อม บ้านดอนเคี้ยม เพื่อเข้าตีบ้านแหลม ปากคลองสลุย เป็นหมู่บ้านแรก และตีเมืองชุมพร และเมืองบริวาร ทั้ง 8 เมือง แตกทั้งหมดแล้ว ก็ยกทัพตีเมืองเพชรบุรี เมืองบริวาร ต่อไป
พระยาชุมพร (พวย) ได้นำกำลังส่วนหนึ่งเข้ารักษาพระนครศรีอยุธายา มาตั้งรับที่เมืองเพชบุรี และเมืองราชบุรี ที่ค่ายบางกุ้ง จนกองทัพบก และกองทัพเรือ ของเมืองชุมพร แตกที่ค่ายบางกุ้ง ในปลายปี พ.ศ. 2308
== อ้างอิง ==
== ดูเพิ่ม ==
การเสียกรุงศรีอยุธยาครั้งที่สอง
ประวัติศาสตร์ของจังหวัดชุมพร
ตะกวดบิตาตาวา

ตะกวดบิตาตาวา (Bitatawa monitor, Northern Sierra Madre Forest monitor lizard) เป็นสัตว์เลื้อยคลานในวงศ์เหี้ย (Varanidae) ที่เพิ่งค้นพบเมื่อปี ค.ศ. 2010
มีชื่อวิทยาศาสตร์ว่า Varanus bitatawa มีรูปร่างคล้ายสัตว์ชนิดอื่นในวงศ์นี้ทั่วไป มีขนาดความยาวตั้งแต่หัวจรดหางประมาณ 2 เมตร น้ำหนักราว 10 กิโลกรัม ลำตัวมีเกล็ดสีดำเหลือบน้ำเงิน มีลายเป็นจุดสีเขียวหรือเหลืองซีด มีสีสว่างบริเวณหน้าอก ส่วนหางเป็นลายสลับสีดำและเขียว  ตัวผู้มีอวัยวะเพศเป็นคู่ ซึ่งเรียกว่าถุงพีนิสคู่ ซึ่งบางครั้งจะพบในงูหรือกิ้งก่า โดยจะใช้อวัยวะเพศคู่นี้สลับกันในการยึดเกาะกับตัวเมียขณะผสมพันธุ์
เป็นสัตว์ที่เพิ่งค้นพบใหม่เมื่อกลางปี ค.ศ. 2010 โดยพบกระจายพันธุ์ในป่าดิบทางตอนเหนือของเกาะลูซอน ประเทศฟิลิปปินส์ พฤติกรรมและนิเวศวิทยายังไม่เป็นรู้แน่ชัดเนื่องจากเป็นชนิดใหม่ที่เพิ่งค้นพบ แต่เชื่อว่าใช้ชีวิตส่วนใหญ่บนต้นไม้ และอีกหนึ่งพฤติกรรมที่น่าสนใจคือ กินพืชเป็นอาหาร โดยกินผลไม้ประเภทเตยหรือปะหนัน ซึ่งเหมือนกับอีกชนิดหนึ่ง คือ ตะกวดเทา (V.  olivaceus) ที่พบบนเกาะลูซอนเช่นเดียวกัน
==อ้างอิง==
==แหล่งข้อมูลอื่น==
วงศ์เหี้ย
การค้นพบในปี พ.ศ. 2553
ระดูขาว

ระดูขาว หรือ ตกขาว หรือ มุตกิด (leucorrhoea (BrE) หรือ leukorrhea (AmE)) เป็นสิ่งไหลออกจากช่องคลอดหนาสีออกขาวหรือเหลือง  ระดูขาวมีหลายสาเหตุ โดยปกติเกิดจากความไม่สมดุลของเอสโตรเจน ปริมาณของสิ่งไหลออกอาจเพิ่มขึ้นจากการติดเชื้อในช่องคลอดหรือโรคติดต่อทางเพศสัมพันธ์ และยังอาจหายไปและปรากฏใหม่ได้เป็นระยะ สิ่งไหลออกนี้อาจเกิดขึ้นนานหลายปีได้ซึ่งระดูขาวจะมีสีเหลืองมากขึ้นและมีกลิ่นเหม็น ปกติเป็นอาการที่ไม่มีพยาธิสภาพตามหลังภาวะอักเสบของช่องคลอดหรือปากมดลูก
ยืนยันอาการระดูขาวได้โดยการพบเม็ดเลือดขาวมากกว่า 10 เซลล์ใต้กล้องจุลทรรศน์เมื่อตรวจสอบของไหลช่องคลอด
สิ่งไหลออกจากช่องคลอดมิใช่ความผิดปกติ และสาเหตุที่ทำให้สิ่งไหลออกเปลี่ยนแปลง ได้แก่ การติดเชื้อ มะเร็งและการเปลี่ยนแปลงของฮอร์โมน บางครั้งเกิดก่อนหญิงมีประจำเดือนครั้งแรก และถือเป็นสัญญาณของวัยเริ่มเจริญพันธุ์
==ตกขาวปกติ==
ลักษณะตกขาวจะเป็นมูกใสหรือคล้ายแป้งเปียก ไม่มีสี ไม่มีกลิ่น ไม่คัน ไม่มีอาการผิดปกติอื่น ๆ เช่น จะไม่ปวดท้อง หรือปวดแสบเวลาถ่ายปัสสาวะ เป็นต้น	ตกขาวชนิดนี้มักเกิดขึ้นเป็นปกติ โดยเฉพาะช่วงกลางรอบเดือนหรือก่อนมีประจำเดือนมา ไม่ต้องรักษา เว้นแต่คนที่มีตกขาวติดต่อกันนานเกิน 2 สัปดาห์ หรือมีปริมาณมากผิดปกติ
ทั้งนี้ จะต้องสังเกตตนเองด้วยว่าบริเวณนั้นมีความอับชื้นมากไปหรือไม่ เช่น ใส่กางเกงในใยสังเคราะห์ ไม่รักษาความสะอาด การใส่เสื้อผ้าที่รัดแน่นหรือในคนที่อ้วนมาก ๆ ก็อาจเป็นสาเหตุได้เช่นกัน หากพิจารณาดูแล้วไม่พบต้นเหตุของตัวเอง ก็ควรไปปรึกษาแพทย์เพื่อหาสาเหตุหรือโรคที่แท้จริงต่อไป
== อ้างอิง ==
ตกขาวคืออะไร
ความผิดปกติของอวัยวะสืบพันธุ์สตรีที่ไม่เกิดจากการอักเสบ
ทีเอ็นเอ โกลเบิล อิมแพ็ค!

ทีเอ็นเอ โกลเบิล อิมแพ็ค! (TNA Global Impact!) เป็นรายการโทรทัศน์มวยปล้ำอาชีพ ในสังกัดทีเอ็นเอ (Total Nonstop Action Wrestling - TNA) ออกอากาศตั้งแค่วันที่ 3 พฤษภาคม ค.ศ. 2006 จนถึงวันที่ 19 สิงหาคม ค.ศ. 2006 ทางช่องWebcast
==ดูเพิ่ม==
โทเทิล นอนสต็อป แอคชั่น เรสต์ลิง
รายการโทรทัศน์ของทีเอ็นเอ
ทีเอ็นเอ เอ็กซ์โปลชั่น

ทีเอ็นเอ เอ็กซ์โปลชั่น (TNA Xplosion) เป็นรายการโทรทัศน์มวยปล้ำอาชีพ ในสังกัดทีเอ็นเอ (Total Nonstop Action Wrestling - TNA) ออกอากาตั้งแค่วันที่ 5 ตุลาคม ค.ศ. 2002 จนถึงปัจจุบัน โดยถ่ายทำในรูปแบบ Multiple-camera setup ปัจจุบันทางรายการได้ออกอากาศผ่านทางช่อง Extreme Sports Channel ด้วยระบบ High-definition
==ผู้บรรยาย==
{| border="2" cellpadding="4" cellspacing="0" style="margin: 1em 1em 1em 0; background: #FCFDFF; border: 1px #aaa solid; border-collapse: collapse; font-size: 95%;"
! ผู้บรรยาย || วันที่บรรยาย
|-
|Mike Tenay และ Don West
|5 ตุลาคม ค.ศ. 2002 – 13 สิงหาคม ค.ศ. 2009
|-
|Mike Tenay และ Taz
|20 สิงหาคม ค.ศ. 2009 – 7 มิถุนายน ค.ศ. 2010
|-
|Jeremy Borash และ Taz
|14 มิถุนายน ค.ศ. 2010 - ปัจจุบัน
|}
==แหล่งข้อมูลอื่น==
TNA Xplosion 2010 Opening intro
TNA Wrestling Shows 
รายการโทรทัศน์ของทีเอ็นเอ
นกเป็ดผีใหญ่

นกเป็ดผีใหญ่ (Great Crested Grebe) เป็นนกน้ำในวงศ์นกเป็ดผี
== ลักษณะ ==



นกเป็ดผีใหญ่มีลำตัวยาว 46-51 ซม.ช่วงปีกกว้าง 59-73 ซม. ว่ายน้ำและดำน้ำเก่ง สามารถจับปลาจากใต้น้ำได้ ปากแหลมสีเนื้อแกทชมพู คอยาว หน้าผาก กระหม่อม ท้ายทอย หลังคอ และหลังสีน้ำตาลเข้ม มีแถบดำจากมุมปากถึงตา หน้า ข้างคอ และลำตัวด้านล่างสีขาว สีข้างน้ำตาลแกมแดง ในฤดูผสมพันธุ์จะมีหงอนฟูสีดำ ข้างแก้มมีขนยาวเป็นแผ่นสีน้ำตาลแดงและดำ ปากสีชมพูเข้ม
ลูกนกสังเกตได้ง่าย เนื่องจากหัวมีลายทางขาว-ดำ คล้ายม้าลาย และลายทางจะหายไปเมื่อโตเต็มวัย
== การกระจายพันธุ์ ==
นกเป็ดผีใหญ่ผสมพันธุ์กันในบริเวณดงพืชน้ำในทะเลสาบน้ำจืด ชนิดย่อย P. c. cristatus พบในยุโรปจรดเอเชีย เป็นนกประจำถิ่นในบริเวณการกระจายพันธุ์ค่อนไปทางตะวันตก ในบริเวณที่เหลือจะเป็นนกอพยพจากพื้นที่หนาวเย็น ในฤดูหนาวจะพบได้ตามทะเลสาบน้ำจืดและอ่างเก็บน้ำหรือชายฝั่ง ชนิดย่อย P. c. infuscatus ในแอฟริกาและชนิดย่อย P. c. australis ในออสเตรเลียมักอยู่ประจำถิ่น
== อ้างอิง ==
Database entry includes justification for why this species is of least concern
== แหล่งข้อมูลอื่น ==
Great Crested Grebe videos, photos & sounds on the Internet Bird Collection
Podiceps cristatus in the [ฟลิคเกอร์|Flickr]: Field Guide Birds of the World
Podiceps cristatus on avibase
BTO BirdFacts - Great-crested Grebe
BirdLife Species Factsheet 
IUCN Red List
ใหญ่
เป็ดผีใหญ่
นกในประเทศออสเตรเลีย
การหมัก (ชีวเคมี)

สำหรับความหมายอื่นดูที่ การหมักดอง
การหมัก (Fermentation; มาจากภาษาละติน Fervere หมายถึง "เดือด") เป็นกระบวนทางชีวเคมีภายในเซลล์ เพื่อสร้างพลังงานจากการย่อยสลายสารอินทรีย์ หรือการเปลี่ยนแปลงทางเคมีของสารประกอบอินทรีย์ด้วยเอนไซม์ โดยมีสารอินทรีย์เป็นทั้งตัวให้และตัวรับอิเล็กตรอน  ซึ่งต่างจากการหายใจแบบใช้ออกซิเจนที่ใช้ออกซิเจนที่เป็นสารอนินทรีย์เป็นตัวรับอิเล็กตรอนตัวสุดท้าย ในครั้งแรกคำว่าการหมักใช้อธิบายลักษณะที่เกิดจากการทำงานของยีสต์ในน้ำผลไม้ เพราะยีสต์ย่อยสลายน้ำตาลในสภาวะที่ไร้ออกซิเจน จึงเกิดฟองแก๊สคาร์บอนไดออกไซด์ผุดขึ้นมาเหมือนน้ำเดือด เริ่มใช้ครั้งแรกเมื่อราวปลายคริสต์ศตวรรษที่ 14 ในหนังสือ alchemy แต่เริ่มใช้ในความหมายปัจจุบันเมื่อราวคริสต์ศตวรรษที่ 16 
== ประเภทของการหมัก ==
มีหลายประเภท
แบ่งตามผลผลิต
* ผลผลิตเป็นตัวเซลล์ (Microbial cell) เช่น การผลิตยีสต์เพื่อใช์ในอุตสาหกรรมขนมอบ (Bakers’ yeast) การผลิตเซลล์จุลินทรีย์เพื่อใช้เป็นอาหารมนุษย์และสัตว์ (Single cell protein, SCP)
* ผลผลิตเป็นเอนไซม์ (Microbial enzyme)ส่วนใหญ่ใช้ในอุตสาหกรรมอาหาร เช่น เอนไซม์อะไมเลส (Amylase) เอนไซม์ไลเปส (Lipase) เอนไซม์โปรตีเอส (Proteases) เป็นต้น
* ผลผลิตเป็นสารเมทาบอไลท์ (Microbial metabolite) อาจจะเป็นสารเมทาบอไลท์ปฐมภูมิ (Primary metabolite) เช่น เอทานอล บิวทานอล ไลชีน วิตามิน เป็นต้น จุลินทรีย์จะผลิตสารเหล่านี้ขึ้นในช่วง Log phase และสารเมทาบอไลท์ทุติยภูมิ (Secondary metabolite) ซึ่งเป็นผลผลิตจากกระบวนการเมตาบอลิซึมปฐมภูมิ ซึ่งพบในจุลินทรีย์บางชนิดในช่วง Stationary phase ของการเจริญ แต่มีความสำคัญเช่น ยับยั้งการเจริญเติบโตของจุลินทรีย์ชนิดอื่นได้ เป็นสารส่งเสริมการเจริญเติบโต (Growth promoter) หรือมีคุณสมบัติเป็นยารักษาโรค เป็นต้น
* เกิดการเปลี่ยนรูปของสารประกอบที่เติมลงไป (Transformation process) เป็นกระบวนการเปลี่ยนแปลงโครงสร้างของสารประกอบให้อยู่ในรูปที่คล้ายกัน แต่มีราคาสูงขึ้นเช่น กระบวนการผลิตน้ำส้มสายชู (การเปลี่ยนเอทานอลไปเป็นกรดน้ำส้ม)การผลิตยาปฏิชีวนะ เป็นต้น
แบ่งตามความต้องการอากาศหรือออกซิเจน
* Aerobic fermentation เป็นการหมักที่ต้องการอากาศ เช่น การหมักกรดซิตริก และกรดน้ำส้ม เป็นต้น
* Anaerobic fermentation เป็นการหมักที่ไม่ต้องการออกซิเจน เช่น การหมักอะซิโตนและบิวทานอล
แบ่งตามสภาพการควบคุมการปนเปื้อนของเชื้อ
* Septic fermentation เป็นการหมักในสภาพเปิด ไม่จำเป็นต้องฆ่าเชื้อจุลินทรีย์
* Semi-septic fermentation เป็นการหมักในสภาพปิดเพื่อป้องกันการปนเปื้อนเชื้อจากภายนอก แต่ไม่จำเป็นต้องฆ่าเชื้อที่ปนเปื้อนมากับวัตถุดิบ
* Aseptic fermentation เป็นการหมักในสภาพปิดที่ปราศจากการปนเปื้อนเชื้อทั้งหมด
แบ่งตามลักษณะหรือปริมาณน้ำในอาหารเลี้ยงเชื้อ
* การหมักบนอาหารแข็ง (Solid state fermentation)
* Submerge state fermentation เป็นการหมักที่ทำได้โดยการเพาะเลี้ยงจุลินทรีย์ในอาหารที่มีลักษณะเหลว
แบ่งตามลักษณะของกระบวนการที่ใช้
* การหมักแบบไม่ต่อเนื่อง (Batch fermentation) ทำในระบบปิดที่มีสารอาหารเริ่มต้นปริมาณจำกัดเมื่อใส่จุลินทรีย์เพาะเลี้ยงลงไปในระบบแบบต่อเนื่องแล้วจะไม่มีการเติมสารใดๆ ลงไปอีก
* การหมักแบบต่อเนื่อง (Continuous fermentation) เป็นโดยมีการเติมอาหารใหม่และถ่ายอาหารเก่าออกจากระบบในอัตราเดียวกันตลอดเวลา
* Fed-batch fermentation เป็นการหมักที่มีการเติมสารอาหารบางอย่างเพิ่มลงไปในอาหารเลี้ยงเชื้อเป็นระยะๆ
== อ้างอิง ==
== แหล่งข้อมูลอื่น ==
Works of Louis Pasteur  Pasteur Brewing.
The chemical logic behind fermentation and respiration 
วิทยาเห็ดรา
ชีวเคมี
การถนอมอาหาร
 
การผลิตเบียร์
นกเป็ดผีคอดำ

นกเป็ดผีคอดำ (Black-necked Grebe, Eared Grebe) เป็นนกน้ำในวงศ์นกเป็ดผี พบในทุทวีปยกเว้นทวีปออสเตรเลียและแอนตาร์กติกา
== อนุกรมวิธาน ==
มีด้วยกัน 3 ชนิดย่อย:
P. n. nigricollis พบตั้งแต่ยุโรปตะวันตกถึงเอเชียตะวันตก (ฤดูหนาวพบทางใต้และตะวันตก), เอเชียตะวันออกและเอเชียกลาง, และในแอฟริกาตะวันออก
P. n. gurneyi พบในแอฟริกาใต้
P. n. californicus พบตั้งแต่ทางตะวันตกเฉียงใต้ของแคนนาดาถึงทางตะวันตกของสหรัฐ ฤดูหนาวพบไกลไปถึงทางใต้ของประเทศกัวเตมาลา
== ลักษณะ ==
นกเป็ดผีคอดำมีขนาดใหญ่กว่านกเป็ดผีเล็ก ลำตัวยาว 28-34 ซม. ตาสีแดง ลำตัวสีขาว หน้าและหลังเป็นสีเทาเข้ม แต่ในช่วงฤดูผสมพันธุ์จะมีหัว หลัง และคอเป็นสีดำสนิท ด้านข้างไปจนถึงด้านท้ายของลำตัวเป็นสีน้ำตาลแดง และมีขนบริเวณแก้มและหูเป็นสีเหลือง
== เชิงอรรถ ==
==อ้างอิง==
Database entry includes justification for why this species is of least concern
Herrera, Néstor; Rivera, Roberto; Ibarra Portillo, Ricardo & Rodríguez, Wilfredo (2006) : Nuevos registros para la avifauna de El Salvador. ["New records for the avifauna of El Salvador"]. Boletín de la Sociedad Antioqueña de Ornitología 16 (2) : 1–19. [Spanish with English abstract] PDF fulltext
Joournal Article: Optimizing Migration in a reluctant and inefficient flier: The eared grebe
== แหล่งข้อมูลอื่น ==
Podiceps nigricollis in the Flickr: field guide birds of the world
Podiceps nigricollis on avibase
BTO BirdFacts - Black-necked Grebe
Eared Grebe – Cornell Lab of Ornithology
Eared Grebe  – eNature.com
Eared Grebe Information and Photos – South Dakota Birds
Eared Grebe – USGS Patuxent Bird Identification InfoCenter
Watch more black-necked grebe (Podiceps nigricollis) video clips from the BBC archive on Wildlife Finder
คอดำ
เป็ดผีคอดำ
สัตว์พลัดหลงในประเทศไทย
ยอดนักสืบจิ๋วโคนัน: 15 นาทีเฉียดวิกฤติมรณะ

ยอดนักสืบจิ๋วโคนัน: 15 นาทีเฉียดวิกฤติมรณะ  เป็นภาพยนตร์เรื่องที่ 15 ในชุดมังงะและอนิเมะ ยอดนักสืบจิ๋วโคนัน มีกำหนดเข้าฉายวันแรกวันที่ 16 เมษายน พ.ศ. 2554 และ ภาคนี้ได้กำหนดเข้าฉายในประเทศไทยในวันที่ 3 ธันวาคม 2554 รายละเอียดของภาพยนตร์ได้รับการเปิดเผยทางเว็บไซต์อย่างเป็นทางการเมื่อวันที่ 4 ธันวาคม พ.ศ. 2553 
== การผลิต ==
ภาพยนตร์ชุดดังกล่าวได้รับการประกาศในช่วงท้ายของการผลิตภาพยนตร์ตอนที่สิบสี่ที่มีชื่อว่า ปริศนามรณะเหนือน่านฟ้า โดยรายละเอียดของภาพยนตร์ชุดนี้ได้รับการประกาศในเว็บไซต์อย่างเป็นทางการเมื่อวันที่ 4 ธันวาคม พ.ศ. 2553  ในวันที่ 5 มีนาคม พ.ศ. 2554 ทางเว็บไซต์ได้มีการอัปเดตอีกครั้งโดยเการเผยตัวอย่าง 90 วินาทีพร้อมกับเพลงธีม
== เพลงประกอบ ==
เพลงจบ
Don't Wanna Lie โดย B'z วางจำหน่ายในญี่ปุ่น วันที่ 1 มิถุนายน 2554
OST
Meitantei Conan "Chinmoku no QUARTER" ORIGINAL SOUNDTRACK โดย Katsuo Ono วางจำหน่ายในญี่ปุ่น วันที่ 13 เมษายน 2554
== Magic File 2011 (Movie 15 Side Story) ==
เมื่อวันที่ 16 เมษายน พ.ศ. 2554 ประเทศญี่ปุ่นได้มีการเผยแพร่โคนัน Magic File ที่ 5 ในชื่อว่า 名探偵コナン Magic File 2011 ～新潟～東京 おみやげ狂騒曲～ (The Niigata-Tokyo Souvenir Capriccio) ทางสถานทีโทรทัศน์โยมิอุริ โดยมีเนื้อเรื่องหลังเกิดเหตุการณ์ในยอดนักสืบจิ๋วโคนันฉบับภาพยนตร์นี้
== ตัวละคร ==
=== ตัวละครหลัก ===
เอโดงาวะ โคนัน
คุโด้ ชินอิจิ
โมริ โคโกโร่
โมริ รัน
ไฮบาระ ไอ
ซึซึกิ โซโนโกะ
ดร.อากาสะ ฮิโรชิ
เมงูเระ จูโซ
โยชิดะ อายูมิ
ซึบุรายะ มิซึฮิโกะ
โคจิมะ เก็นตะ
ทาคางิ วาตารุ
ซาโต้ มิวาโกะ
ชิราโทริ นินซาบุโร่
โคบายาชิ ซึมึโกะ
ชิบะ คาซึโนบุ
ผู้กำกับโอดางิริ โทชิโร่
=== ตัวละครที่ปรากฏในตอนนี้ ===
ยามาโอะ เคสึเกะ
โทโอะโนะ มิสึกิ
ทาชิฮาระ ฟูยูมิ
มุโทอุ ทาเคฮิโกะ
ฮิคาวะ โชอุโกะ
ท่านผู้ว่าการจังหวัดโตเกียว อาซากุระ ยูอิโชริ
ทาชิฮาระ โทมะ
== การตอบรับ ==
ยอดนักสืบจิ๋วโคนันฉบับภาพยนตร์นี้ฉายผ่านทางโรงภาพยนตร์ ภายหลังเกิดเหตุการณ์แผ่นดินไหวและคลื่นสึนามิในโทโฮะกุ พ.ศ. 2554 พร้อมทั้งผลกระทบอื่นๆที่ตามมาด้วย โดยภาพยนตร์ชุดนี้ได้ติดอันดับเป็นลำดับที่หนึ่งจากบ็อกออฟิศญี่ปุ่นตั้งแต่เปิดฉายครั้งแรกในวันที่ 16 - 17 เมษายน พ.ศ. 2554 
== อ้างอิง ==
== แหล่งข้อมูลอื่น ==
Detective Conan: Quarter of Silence revealed, New Precure Teaser
Official website 
ยอดนักสืบจิ๋วโคนันฉบับภาพยนตร์
ภาพยนตร์อนิเมะที่ออกฉายในปี พ.ศ. 2554
เขตเนริมะ

เขตเนริมะ  เป็น 1 ใน 23 เขตพิเศษของกรุงโตเกียว ประเทศญี่ปุ่น มีขนาดพื้นที่ทั้งสิ้น 48.16 ตารางกิโลเมตร ในปี 2010 มีจำนวนประชากรประมาณ 713,995 คน (เป็นเจ้าของบ้าน 323,296 คน)  ในจำนวนนี้มีชาวต่างชาติกว่า 12,897 คน และ 18.4% ของผู้อาศัยในเขตนี้เป็นผู้ที่มีอายุสูงกว่า 65 ปี
เขตเนริมะถือเป็นจุดจำเนิดการ์ตูนอนิเมะที่สำคัญของญี่ปุ่น ทั้งนี้มีบริษัทผลิตอนิเมะจำนวนมากตั้งอยู่ในเขตนี้ เช่น โทเอแอนิเมชัน แกลลอป มูชิโปรดักชัน เอไอซี เป็นต้น
== อ้างอิง ==
== แหล่งข้อมูลอื่น ==
เว็บไซต์ทางการเขตเนริมะ 
 
เนริมะ
ดับเบิลยูดับเบิลยูอี ฮีท

ดับเบิลยูดับเบิลยูอี ฮีท เป็นรายการโทรทัศน์ที่เกี่ยวกับมวยปล้ำอาชีพ ของ WWE โดยออกอากาศทุกวันอาทิตย์ซึ่งเริ่มออกอากาศตั้งแต่วันที่  2 สิงหาคม ค.ศ. 1998 จนถึงวันที่ 30 พฤษภาคม ค.ศ. 2008
==ประวัติ==
===รูปแบบก่อน===
WWF Sunday Night Heat เริ่มออกอากาศครั้งแรกทางช่อง USA Network ในวันที่ 2 สิงหาคม 1998 ในประเทศสหรัฐอเมริกา โดยฉาย 1 ชั่วโมงจะมีการถ่ายทอดสดในคืนวันอาทิตย์ ซึ่งเป็นโปรแกรมหลักที่สองของ WWF ประจำสัปดาห์โทรทัศน์แสดงเส้นขึ้นให้บริการเป็นข้อมูลเสริมของโปรแกรมวันจันทร์ Raw Night Heat จะคุณลักษณะรูปแบบคล้ายกับว่าการ Raw จันทร์คืน feuds อย่างต่อเนื่องที่จากสัปดาห์ก่อนหน้าจะคืบหน้าในระหว่างการแสดงและในวันต่อไปของวัตถุดิบจันทร์คืนจะได้รับการส่งเสริมอย่างมาก เมื่อวันที่กำหนด WWF pay-per- View คืนเหตุการณ์ความร้อนก็จะเป็นตัวอย่างแสดงให้กับกิจกรรม
==โทรทัศน์และตารางอินเทอร์เน็ต==
สหรัฐอเมริกา
*USA Network - Sunday Nights (1998- 2000)
*MTV - Sunday Nights (2000- 2003)
*The New TNN/Spike TV (2003- 2005)
*WWE.Com - Fridays (2005- 2008)
สหราชอาณาจักร
*Channel 4 - Sunday Afternoons (2000)
*Channel 4 - Sunday Nights (2000- 2001)
*Sky One - Sunday Mornings & Sky Sports - Sunday Nights (2003- 2004)
*Sky Sports - Sunday Mornings/Sunday Nights (2005)
*Sky Sports - Sunday Mornings (2005- 2008)
==แหล่งข้อมูลอื่น==
รายการโทรทัศน์ของดับเบิลยูดับเบิลยูอี
รายการโทรทัศน์ที่เริ่มออกอากาศตั้งแต่ พ.ศ. 2542
รายการโทรทัศน์ที่ยุติการออกอากาศในปี พ.ศ. 2551
เคานต์เฟลิกซ์แห่งมงเปอซา

เจ้าชายเฟลิกซ์ เฮนริก วัลเดมาร์ คริสเตียนแห่งเดนมาร์ก ( Prins Felix til Danmark, greve af Monpezat; เกิดวันที่ 22 กรกฎาคม พ.ศ. 2545) เป็นพระโอรสในเจ้าชายโจอาคิมแห่งเดนมาร์ก กับเคานต์เตสอเล็กซันดราแห่งเฟรเดริคสบอร์ก อดีตพระชายา โดยมีพี่ชาย น้องชายและน้องสาวร่วมบิดาคือ เคานต์นิโคไล เคานต์เฮนริก และเคาน์เตสอธีนาแห่งมงเปอซา
== พิธีรับศีลกำลัง ==
เมื่อวันที่ 4 เมษายน เคานต์เฟลิกซ์เข้าพิธีรับศีลกำลัง ซึ่งเป็นพิธีทางศาสนาสำหรับการบรรลุนิติภาวะทางความศรัทธาในพระคริสต์ศาสนาสำหรับเยาวชน โดยมีสมเด็จพระราชินีนาถมาร์เกรเธอที่ 2 แห่งเดนมาร์ก, เจ้าชายเฮนริกแห่งเดนมาร์ก พระราชสวามี, เจ้าชายโจอาคิมแห่งเดนมาร์ก, เจ้าหญิงมารีแห่งเดนมาร์ก และอเล็กซันดรา เคาน์เตสแห่งเฟรเดอริกสบอร์ก และพระบรมวงศานุวงศ์ทรงร่วมพิธี ณ วิหารพระราชวังเฟรเดนส์โบร์ก เมืองเฟรเดนส์โบร์ก เกาะซีแลนด์ ราชอาณาจักรเดนมาร์ก
== ยศ ==
เจ้าชายเฟลิกซ์แห่งเดนมาร์ก (22 กรกฎาคม พ.ศ. 2545 – 29 เมษายน พ.ศ. 2551)
เจ้าชายเฟลิกซ์แห่งเดนมาร์ก, เคานต์แห่งมงเปอซา (29 เมษายน พ.ศ. 2551 – 1 มกราคม พ.ศ. 2566)
เจ้าชายเฟลิกซ์แห่งเดนมาร์ก เคานต์แห่งมงเปอซา ( 1 มกราคม พ.ศ. 2566 - ปัจจุบัน )
== ลำดับพงศาวลี ==
ฟเฟลิกซ์
ฟ
ฟ
ฟ
ฟ
ฟ
นันทริกา ชันซื่อ

รองศาสตราจารย์ สัตวแพทย์หญิง ดร.นันทริกา ชันซื่อ (ชื่อเล่น: หนิ่ง; นามสกุลเดิม: โพธิปักษ์) เป็นกรรมการผู้ทรงคุณวุฒิในคณะกรรมการสิ่งแวดล้อมแห่งชาติจากการแต่งตั้งโดยคำสั่งคณะรักษาความสงบแห่งชาติที่ 90/2557 ผู้อำนวยการศูนย์วิจัยโรคสัตว์น้ำ ภาควิชาอายุรศาสตร์ คณะสัตวแพทยศาสตร์ จุฬาลงกรณ์มหาวิทยาลัย  และอาจารย์ประจำคณะสัตวแพทยศาสตร์ จุฬาลงกรณ์มหาวิทยาลัย
เป็นบุตรสาวของ รศ.นสพ.ดร.รท.ประสิทธิ์ โพธิปักษ์ อดีตคณบดีคณะสัตวแพทยศาสตร์ จุฬาลงกรณ์มหาวิทยาลัย กับ ท.พญ.มนูญ (กปิตถัย) โพธิปักษ์ สำเร็จการศึกษาระดับปริญญาตรีระดับเกียรตินิยมจากคณะสัตวแพทยศาสตร์ จุฬาลงกรณ์มหาวิทยาลัย  เมื่อจบแล้วได้เข้าไปทำงานเป็นเลขานุการส่วนตัวของ นายธนินท์ เจียรวนนท์ ประธานกลุ่มบริษัทเครือเจริญโภคภัณฑ์ (ซีพี) จากการที่ได้ใกล้ชิดกับนักธุรกิจ จึงได้ทำให้ไปศึกษาปริญญาโทด้านบริหารธุรกิจจากมหาวิทยาลัยอัสสัมชัญ ซึ่งทางกลุ่มบริษัทซีพีมีแนวความคิดที่จะทำธุรกิจด้านสัตว์น้ำมากกว่าสัตว์บก จึงได้ทำให้ไปศึกษาต่อระดับปริญญาเอกด้านสัตว์น้ำโดยเฉพาะที่ The College of William & Mary รัฐเวอร์จิเนีย สหรัฐอเมริกา
รศ.สพ.ญ.ดร.นันทริกา เชี่ยวชาญเรื่องโรคสัตว์น้ำ และมีงานวิจัยต่าง ๆ มากมาย อาทิ ค่ามาตรฐานเลือดปลาไทย, การแยกเพศในปลามังกร (Scleropages formosus), ค่ามาตรฐานเลือดตะพาบม่านลาย (Chitra chitra) เป็นต้น และมีชื่อเสียงเป็นที่รู้จักกันเป็นอย่างดีในแวดวงของกลุ่มผู้เลี้ยงสัตว์เลี้ยงหรือปลาสวยงาม เป็นคอลัมนิสต์ที่มีผลงานประจำตอบปัญหาหรือเขียนบทความลงในนิตยสารสัตว์เลี้ยงและปลาสวยงามหลายเล่ม ในชื่อของ "หมอหนิ่ง"
นอกจากนี้แล้ว ยังได้ทำงานเกี่ยวกับการอนุรักษ์พันธุ์สัตว์น้ำหลายโครงการ เช่น การจัดตั้งชมรมอนุรักษ์เต่าร่วมกับทางกลุ่มบริษัทซีพี รณรงค์และให้ความรู้เรื่องการปล่อยเต่าคืนสู่ธรรมชาติอย่างถูกต้องตามหลักสายพันธุ์, การเก็บตัวอย่างพิษของปลากระเบนราหูเจ้าพระยา (Himantura chaophraya) เพื่อการศึกษา เป็นต้น
ชีวิตส่วนตัว นอกจากงานด้านศึกษาวิจัยและสัตวแพทย์สัตว์น้ำแล้ว ยังมีกิจกรรมที่ชื่นชอบคือกีฬายิงปืน โดยเฉพาะการยิงปืนรณยุทธ เป็นตัวแทนทีมชาติไทยเข้าร่วมการแข่งขันยิงปืนในระดับนานาชาติมาแล้วในหลายประเทศ  ชีวิตครอบครัวสมรสกับ นพ.เอกวรรณ ชันซื่อ บุตรชายคนโตของ นายวรรณ ชันซื่อ อดีตประธานรัฐสภา มีบุตรด้วยกันทั้งหมด 4 คน เป็นหญิง 3 ชาย 1
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
ดร.นันทริกา ชันซื่อ ผู้อำนวยการศูนย์วิจัยโรคสัตว์น้ำ "แม่พระของสัตว์โลก"
คิดดี ทำดี แบบง่ายๆ ของ "นันทริกา ชันซื่อ" ...จากสัตวแพทย์เป็นขอทานอาชีพ... 
รองศาสตราจารย์
สัตวแพทย์ชาวไทย
บุคคลจากคณะสัตวแพทยศาสตร์ จุฬาลงกรณ์มหาวิทยาลัย
บุคคลจากคณะบริหารธุรกิจ มหาวิทยาลัยอัสสัมชัญ
อาจารย์คณะสัตวแพทยศาสตร์
นักอนุรักษ์ธรรมชาติ
นักกีฬายิงปืนชาวไทย
นักยิงปืนสมาพันธ์ยิงปืนรณยุทธนานาชาติ
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
ผู้ได้รับเหรียญจักรพรรดิมาลา
มือปืนดาวพระเสาร์

มือปืนดาวพระเสาร์ เป็นภาพยนตร์ไทย แนวแอ็คชั่น ตลก  เป็นภาพยนตร์เรื่องแรกของภาพยนตร์ไตรภาค‎เรื่อง มือปืนตรัยภาค กำกับภาพยนตร์โดย ยุทธเลิศ สิปปภาค  สร้างและจัดจำหน่ายโดย พระนครฟิล์ม และ มหาการพิคเจอร์ นำแสดงโดย โหน่ง ชะชะช่า รับบทเป็น ตี๋ ไรเฟิล,  คริส หอวัง รับบทเป็น คริส สไตย์เออร์ กำหนดเข้าฉายวันที่ 30 กันยายน พ.ศ. 2553 ภาพยนตร์เรื่องนี้ทำรายได้ 15.0 ล้านบาท
== เรื่องย่อ ==
ในยุคที่บ้านเมืองวุ่นวาย ตี๋ ไรเฟิล (โหน่ง ชะชะช่า) มือปืนแห่งซุ้มสะพานเหล็ก มือปืนรับจ้างผู้มีปัญหาสมรรถทางเพศที่ล้มเหลวนกกระจอกไม่กินน้ำ ตี๋ต้องฆ่าคนมากมายเพื่อหาเงินมาบำบัดอาการนกเขาไม่ขัน จนในวันหนึ่งตี๋ก็ได้พบกับ คริส สไตย์เออร์ (คริส หอวัง) มือปืนสาวที่เจอแต่คนหลอกลวง จึงคิดว่าโลกนี้ไม่มีรักแท้อีกแล้ว เป็นผู้หญิงลึกลับที่ทำให้เขาตกหลุมรักด้วยความบริสุทธิ์ใจ จนได้มาเจอกับตี๋ ไรเฟิล ที่เธอคิดว่าเขามีความรักที่ให้เธออย่างจริงใจ  แต่คริสกลับไม่ต้องการความรักแบบนั้น จากประสบการณ์รักที่หลอกลวงทำให้คริสปฏิเสธความรักก่อนจะบัญญัตินิยามใหม่ให้ตัวเอง
== นักแสดง ==
ชูศักดิ์ เอี่ยมสุข (โหน่ง ชะชะช่า) รับบท ตี๋ ไรเฟิล
ศิริน หอวัง (คริส) รับบท คริส สไตย์เออร์
พิชญ์นาฏ สาขากร (เมย์) รับบท เหมย เอ็มโฟว์
=== นักแสดงรับเชิญ ===
อารักษ์ อมรศุภศิริ รับบท โอริโอ้
อรจิรา แหลมวิไล รับบท พาวเดอร์
อุดม ทรงแสง (ดม ชวนชื่น) รับบท เปิ้ล อาก้า
เด่น ดอกประดู่ รับบท หมอ
== งานสร้าง ==
มือปืนดาวพระเสาร์ ซึ่งสร้างโดย ยุทธเลิศ สิปปภาค ร่วมกับ  ค่าย พระนครฟิลม์ สำหรับ คริส หอวัง ต้องปรับลุคใหม่ให้เข้ากับคาแรคเตอร์ รับบทเป็น คริส  สไตล์เออร์ ฉากที่ว่านี้ ผู้กำกับ ขนทีมงานไปปักหลักถ่ายทำกันที่ สนามยิงปืนหัวหมาก ซึ่งเป็นฉากที่บอกถึงที่มาที่ไปว่าเพราะเหตุใด ซึ่งต้องปรากฏตัวในชุดที่ดูทะมัดทะแมง และพร้อมฝึกการลั่นไก โดยมี เมย์ พิชญ์นาฏ สาขากร รับบทเพื่อนสนิทที่มาเป็นผู้ถ่ายทอดเทคนิคการใช้ปืนสไตล์เออร์ให้กับคริส  และนี่จะเป็นอีกครั้งที่คริสได้มีโอกาสสัมผัส ปืนสไตล์เออร์ แบบเต็มเหนี่ยว ทำเอาคริสออกอาการตื่นเต้นกับของเล่นชิ้นนี้ไม่น้อย โดยหลังจากไปเข้าคอร์สฝึกซ้อมยิงปืนจนชำนาญ จัดได้ว่าเป็นฉากปราบเซียนอีกฉากหนึ่งในภาพยนตร์ เนื่องจากสถานที่ถ่ายทำที่ผู้กำกับ และ บริษัท พระนครฟิล์ม เลือกใช้ในการถ่ายทำฉากสังหารเหยื่อครั้งแรก คือยอดตึกสูงใจกลาง ถนนสาทร เพื่อเล็งเหยื่อเป้าหมายทันที ซึ่งคริสบอกว่าแม้จะเป็นซีนที่ไม่ยากนัก แต่ก็เสียวเอาเรื่อง เพราะตึกสูงมาก แถมมีอุปสรรคเรื่องกระแสลมที่แรงจนพัดเสื้อผ้าปลิวกระจาย บางจังหวะยังกลบเสียงพูดจนแทบไม่ได้ยินอีกด้วย ในขณะที่ เมย์ นักแสดงรับเชิญในภาคนี้เผยว่า ยอมรับว่ากลัว เพราะ ต้องขึ้นไปอยู่บนยอดตึกทีสูง จัดได้ว่าเป็นฉากปราบเซียนอีกฉากหนึ่งในภาพยนตร์ เนื่องจากโลเกชั่นที่ผู้กำกับ แต่ก็ผ่านไปด้วยดี
==ดูเพิ่ม==
== อ้างอิง ==
== แหล่งข้อมูลอื่น ==
ตัวอย่างหนัง มือปืน/ดาว/พระ/เสาร์
MV สุดทางแล้ว มือปืนดาวพระเสาร์
ภาพยนตร์เรื่อง มือปืนดาวพระเสาร์
== อ้างอิง ==
ภาพยนตร์ไทย
ภาพยนตร์โดยพระนครฟิลม์
ภาพยนตร์ที่กำกับโดย ยุทธเลิศ สิปปภาค
ภาพยนตร์ที่ออกฉายในปี พ.ศ. 2553
ภาพยนตร์ซีรีส์
ภาพยนตร์ไตรภาค
ภาพยนตร์ภาคต่อ
ภาพยนตร์ตลก
ภาพยนตร์โลดโผน
ยูเลิฟอัส

ยูเลิฟอัส (ULUVUS, อ่านว่า You Love Us) เป็นกลุ่มดนตรีป็อปสัญชาติลาว ที่มีสมาชิกประกอบด้วยชาวต่างชาติที่ทำงานกับองค์การสาธารณประโยชน์อยู่ในประเทศลาว สมาชิกทั้งหมดชื่นชอบวัฒนธรรมลาว จึงรวมกลุ่มกันทำดนตรีและร้องเพลงภาษาลาว
สมาชิกวงรุ่นก่อตั้งประกอบด้วยสมาชิก 4 คน 
คริส ฮัลลัม (Chris Hallam) หรือ คริส แครช (Chris Crash) ชาวออสเตรเลีย  - กีตาร์, ร้องนำ
โรเจอร์ ร็อก (Roger Rock) ชาวแคนาดา - กีตาร์, ร้องนำ
ทอม มอร์แกน (Tome Morgan) หรือ ทอม โอ ฮอค (Tom O' Hawk) ชาวอังกฤษ - กลอง
ทิม ฮาเวิร์ด (Tim Howard) หรือ ดาตาเบส (Data Bass) ชาวออสเตรเลีย - กีตาร์เบส
ปัจจุบันมีสมาชิกสมทบอีกสองคน คือ
มี วาห์ วาห์ (Mee Wah Wah) - กีตาร์
ด็อกเตอร์เลิฟ (Dr. LUV) - คีย์บอร์ด
==อ้างอิง==
==แหล่งข้อมูลอื่น==
กลุ่มดนตรีสัญชาติลาว
บอยแบนด์
กลุ่มดนตรีที่ก่อตั้งในปี พ.ศ. 2551